CELEX: 32019D0470
Language: hu
Date: 2019-03-20 00:00:00
Title: A Bizottság (EU) 2019/470 végrehajtási határozata (2019. március 20.) az Olaszországban a sertések hólyagos betegsége elleni állat-egészségügyi intézkedésekről szóló 2005/779/EK határozat hatályon kívül helyezéséről (az értesítés a C(2019) 2045. számú dokumentummal történt) (EGT-vonatkozású szöveg.)

22.3.2019   
               
               
                  HU
               
               
                  Az Európai Unió Hivatalos Lapja
               
               
                  L 80/49
               
            
         A BIZOTTSÁG (EU) 2019/470 VÉGREHAJTÁSI HATÁROZATA
         (2019. március 20.)
         az Olaszországban a sertések hólyagos betegsége elleni állat-egészségügyi intézkedésekről szóló 2005/779/EK határozat hatályon kívül helyezéséről
         
            
               (az értesítés a C(2019) 2045. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
         mivel:
         
                     (1)
                  
                  
                     A 2005/779/EK bizottsági határozatot (2) a sertések hólyagos betegségének olaszországi kitörései nyomán fogadták el. A szóban forgó határozat állategészségügyi szabályokat határoz meg a sertések hólyagos betegsége vonatkozásában, az említett tagállam olyan körzeteit illetően, amelyek a sertések hólyagos betegségétől mentesnek minősülnek, illetve amelyek nem minősülnek e betegségtől mentesnek.
                  
               
                     (2)
                  
                  
                     Olaszország a sertések hólyagos betegségével kapcsolatos felszámolási és monitoringprogramot hajtott végre több éven keresztül annak érdekében, hogy a tagállam valamennyi régióját megszabadítsa e betegségtől.
                  
               
                     (3)
                  
                  
                     Olaszország új információkat nyújtott be a Bizottsághoz Calabria régiónak a sertések hólyagos betegségétől való mentességével kapcsolatban, igazolva, hogy a betegséget felszámolták e régióban.
                  
               
                     (4)
                  
                  
                     Az Olaszország által benyújtott információk vizsgálatát követően, valamint a betegségfelszámolásra és -ellenőrzésre irányuló programok végrehajtásából származó kedvező eredmények alapján Calabria régiót a sertések hólyagos betegségétől mentesnek kell elismerni.
                  
               
                     (5)
                  
                  
                     mivel a sertések hólyagos betegségét mára Olaszország valamennyi körzetében felszámolták, a 2005/779/EK határozat elavulttá vált, ezért hatályon kívül kell helyezni.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2005/779/EK határozat hatályát veszti.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. március 20-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 224., 1990.8.18., 29. o.
         
         
            (2)  A Bizottság 2005/779/EK határozata (2005. november 8.) Olaszországban a sertések hólyagos betegsége elleni állategészségügyi intézkedésekről (HL L 293., 2005.11.9., 28. o.).